ਸਿਰਲੇਖ: ਭਾਰਤੀ ਖਿਡਾਰੀਆਂ ਲਈ ਉਲੰਪਿਕ ਦਾ ਰਾਹ ਬਣਾਉਣ ਵਾਲੇ ਦੋਰਾਬਜੀ ਟਾਟਾ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਰ ਦੋਰਾਬਜੀ ਟਾਟਾ ਦੀਆਂ ਕੋਸ਼ਿਸ਼ਾਂ ਸਦਕਾ ਹੀ ਸਾਲ 1920 ਵਿੱਚ ਛੇ ਭਾਰਤੀ ਖਿਡਾਰੀਆਂ ਦੀ ਟੀਮ ਐਂਟਵਰਪ ਉਲੰਪਿਕ ਵਿੱਚ ਹਿੱਸਾ ਲੈਣ ਪਹੁੰਚੀ।

ਉਲੰਪਿਕ ਵਿੱਚ ਹਿੱਸਾ ਲੈਣ ਵਾਲਾ ਭਾਰਤ ਏਸ਼ੀਆ ਦਾ ਪਹਿਲਾ ਦੇਸ ਬਣਿਆ।

ਇਹ ਵੀ ਪੜ੍ਹੋ:

ਮੁੱਢ ਕਿਵੇਂ ਬੱਝਿਆ

ਸਰ ਦੋਰਾਬਜੀ ਟਾਟਾ ਭਾਰਤ ਦੇ ਪ੍ਰਮੁੱਖ ਸਟੀਲ ਅਤੇ ਲੋਹਾ ਕਾਰੋਬਾਰੀ ਜਮਸ਼ੇਦਜੀ ਟਾਟਾ ਦੇ ਵੱਡੇ ਪੁੱਤਰ ਸਨ।

ਸਰ ਰਤਨਜੀ ਟਾਟਾ (ਦੋਰਾਬਾਜੀ ਟਾਟਾ ਦੇ 12 ਸਾਲ ਛੋਟੇ ਭਰਾ) ਤੋਂ ਪਹਿਲਾਂ ਦੋਰਾਬਜੀ ਟਾਟਾ ਹੀ ਸਨ ਜਿਨ੍ਹਾਂ ਨੇ ਆਪਣੇ ਪਿਤਾ ਜਮਸ਼ੇਦਜੀ ਟਾਟਾ ਦਾ ਸੁਪਨਾ ਪੂਰਾ ਕੀਤਾ ਸੀ। ਉਹ ਟਾਟਾ ਕੰਪਨੀ ਨੂੰ ਸਟੀਲ ਅਤੇ ਲੋਹੇ ਦੇ ਕਾਰੋਬਾਰ ਵਿੱਚ ਮਜ਼ਬੂਤ ਦੇਖਣਾ ਚਾਹੁੰਦੇ ਸਨ।

ਬ੍ਰਿਟਿਸ਼ ਇੰਡੀਆ ਵਿੱਚ ਉਨ੍ਹਾਂ ਦੇ ਉਦਯੋਗਿਕ ਯੋਗਦਾਨ ਲਈ ਸਾਲ 1920 ਵਿੱਚ ਦੋਰਾਬਜੀ ਟਾਟਾ ਨੂੰ ਨਾਈਟ ਦੀ ਉਪਾਧੀ ਦਿੱਤੀ ਗਈ।

ਸੀਨੀਅਰ ਦੋਰਾਬਜੀ ਇੱਥੇ ਹੀ ਨਹੀਂ ਰੁਕੇ, ਉਹ ਭਾਰਤ ਨੂੰ ਖੇਡ ਦੇ ਖੇਤਰ ਵਿੱਚ ਅੱਗੇ ਵਧਾਉਣਾ ਚਾਹੁੰਦੇ ਸਨ।

ਸੀਨੀਅਰ ਖੇਡ ਪੱਤਰਕਾਰ ਬੋਰਿਆ ਮਜੂਮਦਾਰ ਅਤੇ ਪੱਤਰਕਾਰ ਨਲਿਨ ਮਹਿਤਾ ਦੀ ਕਿਤਾਬ 'ਡ੍ਰੀਮ ਆਫ਼ ਅ ਬਿਲੀਅਨ' ਵਿੱਚ ਦੋਰਾਬਜੀ ਟਾਟਾ ਦੇ ਉਲੰਪਿਕ ਵਿੱਚ ਯੋਗਦਾਨ ਦਾ ਜ਼ਿਕਰ ਹੈ।

ਉਸ ਸਮੇਂ ਦੇ ਬੰਬਈ ਵਿੱਚ ਜਨਮੇ ਦੋਰਾਬਜੀ ਦੀ ਮੁੱਢਲੀ ਪੜ੍ਹਾਈ ਬੰਬਈ ਵਿੱਚ ਹੀ ਪੂਰੀ ਹੋਈ ਅਤੇ ਇਸ ਤੋਂ ਬਾਅਦ ਗਾਨਵਿਲ ਐਂਡ ਕੀਜ਼ ਕਾਲੇਜ, ਯੂਨੀਵਰਸਿਟੀ ਆਫ਼ ਕੈਂਬਰਿਜ ਵਿੱਚ ਦਾਖ਼ਲਾ ਲਿਆ।

ਸਾਲ 1998 ਵਿੱਚ 14 ਸਾਲ ਦੇ ਸਚਿਨ ਤੇਂਦੂਲਕਰ ਨੇ ਇੰਟਰ ਸਕੂਲ ਟੂਰਨਾਮੈਂਟ ਵਿੱਚ ਵਿਨੋਦ ਕਾਂਬਲੀ ਦੇ ਨਾਲ ਮਿਲ ਕੇ 664 ਦੌੜਾਂ ਦਾ ਵਿਸ਼ਵ ਰਿਕਾਰਡ ਬਣਾਇਆ ਸੀ

ਇੰਗਲੈਂਡ ਦੇ ਕਾਲਜਾਂ ਵਿੱਚ ਖੇਡਾਂ ਨੂੰ ਮਿਲਦੀ ਤਰਜੀਹ ਤੋਂ ਉਹ ਪ੍ਰਭਾਵਤ ਹੋਏ। ਭਾਰਤ ਵਾਪਸ ਆ ਕੇ ਬੰਬਈ ਦੇ ਸੈਂਟ ਜੇਵੀਅਰ ਕਾਲਜ ਵਿੱਚ 1882 ਤੱਕ ਪੜ੍ਹਾਈ ਕੀਤੀ।

ਬੋਰੀਆ ਮਜੂਮਦਾਰ ਅਤੇ ਨਲਿਨ ਮਹਿਤਾ ਆਪਣੀ ਕਿਤਾਬ ਵਿੱਚ ਦਸਦੇ ਹਨ ਕਿ ਦੋਰਾਬਜੀ ਟਾਟਾ ਨੇ ਨੌਜਵਾਨਾਂ ਨੂੰ ਖੇਡਾਂ ਨਾਲ ਜੋੜਨ ਲਈ ਕਈ ਸਕੂਲਾਂ ਤੇ ਕਾਲਜਾਂ ਵਿੱਚ ਅਥਲੈਟਿਕਸ ਐਸੋਸੀਏਸ਼ਨ ਬਣਾਉਣ ਅਤੇ ਅਥਲੈਟਿਕ ਸਪੋਰਟਸ ਮੁਕਾਬਲੇ ਕਰਵਾਉਣ ਨੂੰ ਹੱਲਾਸ਼ੇਰੀ ਦਿੱਤੀ।

14 ਸਾਲ ਦੇ ਸਚਿਨ ਤੇਂਦੁਲਕਰ ਅਤੇ ਦੋਰਾਬਜੀ ਟਾਟਾ

ਸਾਲ 1988 ਵਿੱਚ 14 ਸਾਲ ਦੇ ਸਚਿਨ ਤੇਂਦੁਲਕਰ ਨੇ ਇੰਟਰ ਸਕੂਲ ਟੂਰਨਾਮੈਂਟ ਵਿੱਚ ਵਿਨੋਦ ਕਾਂਬਲੀ ਦੇ ਨਾਲ ਮਿਲ ਕੇ 664 ਦੌੜਾਂ ਦਾ ਵਿਸ਼ਵ ਰਿਕਾਰਡ ਬਣਾਇਆ ਸੀ।

ਦੁਨੀਆਂ ਭਰ ਦੇ ਅਖ਼ਬਾਰਾਂ ਵਿੱਚ ਦੋਵੇਂ ਖਿਡਾਰੀਆਂ ਦੀ ਖੇਡ ਦੀ ਚਰਚਾ ਹੋਈ।

ਸਚਿਨ ਨੂੰ ਇਹ ਵੱਡੀ ਪਛਾਣ ਦਵਾਉਣ ਵਾਲੇ ਇਸ ਇੰਟਰ ਸਕੂਲ ਟੂਰਨਾਮੈਂਟ ਦਾ ਨਾਂਅ ਹੈਰਿਸ ਸ਼ੀਲਡ ਸੀ। ਇਸ ਦੀ ਸ਼ੁਰੂਆਤ ਸਰ ਦੋਰਾਬਜੀ ਟਾਟਾ ਨੇ ਸਾਲ 1886 ਵਿੱਚ ਕੀਤੀ ਸੀ।

1920 ਉਲੰਪਿਕ ਵਿੱਚ ਖਿਡਾਰੀਆਂ ਨੂੰ ਆਪਣੇ ਖ਼ਰਚੇ 'ਤੇ ਭੇਜਣਾ

ਦੋਰਾਬਜੀ ਟਾਟਾ ਪੁਣੇ ਦੇ ਡੈਕਲ ਜਿਮਖ਼ਾਨਾ ਦੇ ਪਹਿਲੇ ਮੁਖੀ ਚੁਣੇ ਗਏ ਸਨ। ਉਨ੍ਹਾਂ ਨੇ ਜਿਮਖਾਨੇ ਦਾ ਪਹਿਲਾ ਐਥਲੈਟਿਕ ਮੀਟ 1919 ਵਿੱਚ ਕਰਵਾਇਆ। ਜਿਹੜੇ ਖਿਡਾਰੀਆਂ ਨੇ ਹਿੱਸਾ ਲਿਆ, ਉਹ ਕਿਸਾਨ...